钦定古今图书集成/明伦汇编/闺媛典/第047卷 > 彭九万妻李氏
## 钦定古今图书集成/明伦汇编/闺媛典/第047卷 > 彭九万妻李氏

按《吉安府志》：“李氏，彭九万妻，永新浯塘人。至正壬辰，
红巾寇乱，省掾陈允中辟九万行军镇抚。九万驰牒
上官，严设方略。李具食劳军士，大捷。寇退，居民安堵。
明年十月，湖北五溪苗獠诡辞助顺，突入城焚掠，死
者相枕藉。李及其子友谅、女秀瑛俱被执，驱行不从，
胁以白刃，问所求，李及其女并骂求死，母子同遇害。”